Daut Gumeni

Daut Gumeni (lindur më 11 mars 1943) është një poet shqiptar nga Gusmari, Tepelenë. Në vitet 1957-1961 mbaroi me rezultate të shkëlqyera shkollën pedagogjike ”Pandeli Sotiri” në Gjirokastër. Që në shkollë i shfaqi idetë e tij kundër ideologjisë komuniste. Në këto vite filloi të shkruajë poezi e të konfrontohej me skematizmin e letërsisë së realizmit socialist. Në vitet 1961-1967 punoi si mësues i matematikë-fizikës në rrethin e Tepelenës. Ishte 24 vjeç, kur, në vitin 1967, arrestohet për agjitacion e propagandë kundër Partisë e Pushtetit Popullor dhe për 23 vjet e gjysmë, vuajti dënimin e rreptë të të burgosurit politik, deri në vitin 1990. Një nga kryeakuzat ishte se kishte shkruar poezi reaksionare: antikomuniste e antisocialiste. Pas viteve ’90 ai ka punuar në disa poste të ndryshme shtetërore.

Kategoria:Disidentë shqiptarë
Kategoria:Poetë shqiptarë
Kategoria:Lindje 1943
Kategoria:Mësues shqiptarë
Kategoria:Njerëz nga Labëria
Kategoria:Të burgosur dhe të përndjekur në komunizëm
Kategoria:Përkthyes prej anglishtes në shqip